CELEX: C2006/326/141
Language: sl
Date: 2006-12-30 00:00:00
Title: Zadeva T-314/06: Tožba, vložena 17. novembra 2006 — Whirlpool Europe proti Svetu

30.12.2006   
            
            
               SL
            
            
               Uradni list Evropske unije
            
            
               C 326/67
            
         Tožba, vložena 17. novembra 2006 — Whirlpool Europe proti Svetu
   (Zadeva T-314/06)
   (2006/C 326/141)
   Jezik postopka: angleščina
   Stranki
   
      Tožeča stranka: Whirlpool Europe Srl (Comerio, Italija) (Zastopnika: M. Bronckers in F. Louis, lawyers)
   
      Tožena stranka: Svet Evropske Unije
   Predlogi tožeče stranke
   
               —
            
            
               Končna uredba naj se razveljavi, kolikor opredelitev zadevnega ali podobnega izdelka ne vključuje vseh velikih hladilno-zamrzovalnih omar z vsaj dvemi zunanjimi vrati, ki so postavljena ena poleg drugih;
            
         
               —
            
            
               Svetu Evropske Unije naj se naložijo stroški postopka.
            
         Tožbeni razlogi in bistvene trditve
   Tožeča stranka, ki je proizvajalka gospodinjskih aparatov v Evropi, med drugim tudi hladilnikov, predlaga, naj se Uredba Sveta (ES) št. 1289/2006 z dne 25. avgusta 2006 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih [ameriških hladilnikov] s poreklom iz Republike Koreje (1), deloma razveljavi.
   Tožeča stranka v utemeljitev tožbe navaja, da so institucije Skupnosti s tem, da so neustrezno in nezadostno obrazložile izključitev hladilnikov s tremi vrati, ki so postavljena ena poleg drugih, iz obsega izdelka, zlasti glede na okoliščine primera, kršile člen 253 ES.
   Tožeča stranka dalje navaja, da so institucije Skupnosti kršile pravico tožeče stranke biti slišana glede dejstva, da so bili hladilniki s tremi vrati, ki so postavljena ena poleg drugih, v zadnjem trenutku izključeni iz obsega zadevnega izdelka.
   Tožeča stranka poleg tega trdi, da so institucije Skupnosti s tem, da se s Svetovalnim odborom niso posvetovale o času izključitve hladilnikov s tremi vrati, ki so postavljena ena poleg drugih, iz obsega zadevnega izdelka, kršile člen 15(2) osnovne uredbe (2).
   Končno, tožeča stranka trdi, da so institucije Skupnosti s tem, da so obseg izdelka opredelile na podlagi fizikalnih značilnosti, pri čemer niso upoštevale potrošnikovega dojemanja, kršile osnovno uredbo.
   
      (1)  UL L 236, str. 11.
   
      (2)  Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (UL 1996 L 56, str. 1).